./data/phi0426/phi001/phi0426.phi001.perseus-lat1.xml
Anonymous
Interim Varus celeritate Caesaris audaciaque commotus cum universa classe conversis navibus Hadrumetum versus fugere contendit  Quem Caesar in milibus passuum IIII consecutus reciperata quinqueremi eum suis omnibus epibatis atque etiam hostium custodibus CXXX in ea nave captis triremem hostium proximam, quae in repugnando erat commorata, onustam remigum epibatarumque cepit  Reliquae naves hostium promunturium superarunt atque Hadrumetum in cothonem se universae contulerunt  Caesar eodem vento promunturium superare non potuit atque in salo in ancoris ea nocte commoratus prima luee Hadrumetum accedit ibique navibus onerariis quae erant extra cothonem incensis omnibusque reliquis ab eis aut subductis aut in cothonem compulsis paulispercommoratus, si forte vellent classe dimicare, rursus se recepit in castra